|  |
| --- |
|  |
| [Piesne nábožné] |
|  |
|  |
| **Tibor Sabovik** |
|  |

|  |
| --- |
|  |

**A budem Ťa oslavovať**

Pane a Bože môj, ďakujem Ti za všetko čo prijímam z Tvojej štedrej ruky. V prvom rade Ti ďakujem za Tvoju veľkú milosť, keď si sa nám zjavil v svojom Synovi Ježišovi Kristovi, ktorého keď uznáme a vyznávame, máme nádej na večný život.

Ďakujem za život, že si ma tu na určitý čas postavil a dal mi úlohy, ktoré som sa snažil s Tvojou pomocou aj plniť. Som šťastný, že v tejto dobe Ťa môžem slobodne vyznávať, a tiež, že si mi dával dosť síl, aj pri tvorbe týchto piesní. Len Tebe vďačím, Pane môj za to, že keď rozjímam o Tvojej veľkej láske a milosti, pociťujem veľkú bázeň a trasenie pred Tebou, či moja viera je dostatočná, aby som aj ja mohol takýmto spôsobom prispieť Tebe na slávu. Posilňuj ma Duchom Svätým, a daj dosť sily a rozumnosti, aby sme sa my kresťania, mohli sa podvoľovať jedni druhým, ale hlavne Tebe vzdávali úctu a chválu, ktorá v prvom rade Tebe patrí.

Niektoré piesne boli napísané už v dobe pred tvorbou „Spevníka reformovaných kresťanov“, ale pre výber veľkého počtu piesní z protestantských spevníkov nemohli byť v ňom zverejnené. Som šťastný, že po rokoch sa našiel priestor, aby sme mohli oslavovať Tvoje Sväté meno aj týmito piesňami. Náš Pán s odstupom rokov vytvoril priestor na ich uverejnenie pre širokú verejnosť, ako sú: biblické hodiny, domáce pobožnosti, spevokoly a rôzne zoskupenia mladých, takže opäť sme sa presvedčili, aký je veľký náš živý Boh.   Ďakujem tiež pánovi farárovi Mgr. M. Vargovi za ich preverenie po stránke teologickej a pánovi

S. Kadukovi po hudobnej.

Chvála a sláva, Tebe Bože, nech je vzdávaná, že dnes aj takýmto rýchlym spôsobom môžeme šíriť zvesť o Tvojej milosti a láske. Teraz je už len na nás, ako sa aj tejto príležitostí chopíme.

Bratia a sestry využime dnes tento moderný spôsob akým nás oslovuje Pán, na oslavu Jeho Svätého mena, lebo Jemu vzdávať česť a chválu nikdy nie je dosť.

„ K Bohu volám, k Najvyššiemu, k Bohu, ktorý koná za mňa.“ Ž 57,3.

(autor)

**A kráľovstvo nebeské**

Mel. Ž. 100: Bohu všetci vyspevujte 8.8.8.8.

1. A kráľovstvo nebeské je

desiatim pannám podobné,

ktoré si už vzali lampy

a čakať ženícha vyšli.

2. No päť z nich – bolo pochabých,

ale druhých päť rozumných,

lebo si oleja vzali,

keby viac potrebovali.

3. No keď ženích meškal, zdriemli

a všetky v dome zaspali.

Krik nastal už o polnoci:

„Ženích, poďme mu naproti!“

4. Všetky sa už prebudili,

aby lampy pripravili.

Pochabé olej pýtali,

no rozumné im nedali.

5. Tie sa totiž obávali,

aby pre seba dosť mali.

Nerozumné kúpiť išli,

včas sa ale nevrátili.

6. Ženích! Pripravené vošli

a oslavovať začali.

o pochabé včas nedošli:

dvere sa už zatvorili.

7. V živote sa opozdili,

darmo potom hovorili:

„Pane, pane, otvor že nám!“

On otvoril: „Ja vás neznám.“

8. Preto pripravme sa všetci.

Bdejme – neznáme hodiny,

kedy príde Ježiš drahý,

aby sme boli hotoví.

T. Sabovik

**A v Tebe budú požehnané**

Mel. č. 591: Ó, príďže, príďže, leto 9.8.9.8.9.9.

1. „A v Tebe budú požehnané

raz všetky národy zeme.“

Lebo v Kristovi dovŕšené

i pohanom zasľúbenie.

„Kázané bude v Jeho mene

pokánie, hriechov odpustenie.“

2. A tak hriešnici z vôle Tvojej

apoštolom zvestovanej

sú navždy dedičmi spasenia

podľa Tvojho nariadenia.

Len na Tvoju moc spoliehame

vieru, nádej od Teba máme.

3. Tak Ježiša milovaného

pre nás na kríž pribitého,

Jeho sa držme, oslavujme,

vždy Ho s láskou prijímajme.

Všetkých krv Baránka očistí,

veď zmŕtvychvstaním sme si istí.

4. Lebo z bohatstva Tvojej lásky

do koreňa sme vštepení.

Zmy všetky hriechy z našej hlavy,

nech sa duša nám nekláti.

Dávaj svojmu Svätému Duchu

silnieť na vnútornom človeku.

5. Nech vždycky naša pamäť slabá

vystihne hneď, čo je to tá

šírka, dĺžka, výška a hĺbka –

plnosť, sláva Baránkova,

tá láska nad všetky známosti,

naplnená z Božej milosti.

T. Sabovik

**Abba, Otče**

Mel. Ž. 125: Všetkých, čo Bohu zverili sa 9.6.6.9.9.5.

1. Abba, Otče, Tebe slávu česť

ideme my priniesť,

z našich synovských ciest.

Na svoj obraz Ty si nás stvoril,

do raja krásneho položil,

aby človek žil.

2. Ten ale zvodcovi uveril,

vzbúril sa a zhrešil,

Teba on opustil.

Bože, Ty nás ale miluješ,

v príhodný čas spásu hotuješ –

zrodí sa Ježiš.

3. Ten Kristus, Syn Boha živého,

poslaný od Neho,

spasí On každého.

Človečenstvo – nádej nám daná,

verme my, vina už zmazaná,

krvou Baránka.

4. Aj Ducha Svätého si poslal,

veď nás posilňoval,

od zlého ratoval.

Ó, Tešiteľu – Duchu Svätý,

dávaj viac viery v život večný,

tam hore v nebi.

5. Oslavujme Trojicu Svätú,

Kráľa nášho, tvorcu,

za milosť premnohú.

Svojho Pána nech vždy vyznáva

vo svete Jeho cirkev pravá.

Bohu buď chvála.

T. Sabovik

**Advent, rozožeň mrak**

Mel. Ž. 81: Hlasom veselým 5.6.5.5.5.6.

1. Advent, rozožeň

mrak ťažký v jasný deň.

Veď prút Jesseho,

zvesť pre každého.

Ten už prichádza,

a hriechy vyhládza.

2. Znej pieseň skvelá,

radostne, zvesela.

Ježiš nás rád má,

Bohu buď sláva,

pamätal na nás,

odhodil sveta kvas.

3. Syn Jeho prišiel,

aby nás uvidel,

raz tam pri sebe

v Jeho velebe.

Už večnosť máme,

milosť zažívame.

T. Sabovik

**Adventná chvíľa**

Mel. č. 532: Ó, Ježišu Ty stojíš 13.13.13.13.

1. Adventná chvíľa sa k nám rýchlo priblížila,

aby opäť celému, svetu oznámila,

príchod Vykupiteľa, nám prisľúbeného,

z milosti pre nás hriešnych, z lásky poslaného.

2. Ďakujeme Ti Bože, že sa nás ujímaš,

nádej v svojom Svätom Synovi Ty nám dávaš.

Pripravil si celému, svetu už spasenie,

a tak pre všetkých verných, večné vykúpenie.

3. Tebe Ježišu Kriste, naše oslávenie,

že si dočasné telo, vzal na prebývanie.

Podobný si bol ňom nám, no ale bez hriechu,

vďaka za utrpenie, máme už útechu.

4. Vidíš, akí sme slabí a k hriechu náchylní,

o pomoc Ťa prosíme, Ty sám nás pozdvihni.

Ako ospravedlniť, ten hriech predkov i náš,

Ty to Pane v svojej dokonalosti, len znáš.

5. Už s trasením a bázňou, na Teba čakáme,

blížnym našim, domácim, to zlé odpúšťame.

Náš Pán, nám tiež odpustil, darovaním Syna,

On hriechy na seba vzal, zahladená vina.

T. Sabovik

**Adventný čas, haleluja**

Mel. č. 177: Adventný čas 8.6.8.6.6.

1. Adventný čas, haleluja,

nesie prorockú zvesť:

Syna svojho nám posiela

Hospodin, Pán nebies,

Hospodin, Pán nebies.

2. Prichádza nám vykúpenie

nádej veľká už dnes,

všetkým nám dáva spasenie,

Hospodin, Pán nebies,

Hospodin, Pán nebies.

3. Ježišu, Tebe veríme,

srdce k nemu povznes,

naša viera tak nezhynie.

Hospodin, Pán nebies,

Hospodin, Pán nebies.

4. Chválu Pánu, len vzdávame,

duša, chválu tam nes,

na nebesá, Jemu k sláve:

Hospodin, Pán nebies,

Hospodin, Pán nebies.

T. Sabovik

**Baránku, my v tomto čase**

Mel. č. 451: V zhromaždení tomto 8.8.8.8.

1. Baránku, my v tomto čase

na nástrojoch a aj v hlase,

slávime Ťa v deň sviatočný,

však je pre nás výnimočný.

2. Len k Tebe sa my modlíme,

srdečne sa Ti koríme,

krv svoju si za nás vylial,

aby každý záchranu mal.

3. Stále nás darom milosti

pri stole svojom uhosti.

Ty sám nás veď a posilňuj,

o večnosti nás uisťuj.

4. Nech v pokore srdca svojho

kráčame do lona Tvojho.

Nám si občerstvenie duší,

prijmeme jak sa sluší.

5. Lebo Duch Mu po nás prahne,

keď sa nachádzame v bahne.

Tvoje veľké utrpenie,

bolo pre naše spasenie.

6. Hoc biedny, opäť som sľúbil,

by som v hriechu viac neblúdil,

ale za pomoci Tvojej

zhostil sa úlohy svojej.

T. Sabovik

**Bezvýznamní**

Mel. č. 372: Sláva buď večná 11.11.11.5.

1. Nechýba nám to, že o nás nepíšu,

na piedestáloch, mena sa nekníšu.

Pokoj získame, keď len Boha máme,

k našej záchrane.

2. Ty nás miluješ – Syna obetuješ

a tak každý kto, sa s Ním stotožňuješ,

len Sväté Slovo, radostné ty hlásaj,

Jeho, vyznávaj.

3. Ťažko je uznať, vedzte hriešny ja som,

pripustiť svetu, som tým nešťastníkom.

Evanjelium – to je nádherná zvesť -

všetkých k Bohu viesť.

4. To zamyslenie, i uvedomenie,

nám už pôsobí, naše prebudenie.

Pod ten kríž Kristov, sa my včas zohnime,

navždy Ho cítime.

5. My už dnes vieme, na Ňom závislí sme,

lebo len z Jeho, milosti žijeme.

On oslávený, my sme zachránení,

krvou obmytí.

T. Sabovik

**Boh Otec Nebeský**

Mel. č. 541: V pokušeniach strasti 6.5.6.5.6.5.6.5.

1. Boh Otec Nebeský všetkých nás rád mal,

keď On Syna svojho na hroznú smrť dal.

A to všetko preto, aby vinníci,

mohli Jemu vždy byť, tam po pravici.

2. A Ježiš, Syn Jeho, všetko s láskou vzal,

aby si ty, hriešnik, večný život mal.

On aj učeníkom to predpovedal,

že ísť na hroznú smrť sa za nás vydal.

3. Darmo Mu už Peter v tom zabrániť chcel,

nás očistiť z hriechu bol i Jeho cieľ.

A tak Ježiš milý, za nás umieral,

podľa Písem Svätých hriechy zotieral.

4. Tak po zmŕtvychvstaní večnosť otvoril,

ak raz tam precitneš, aby si s Ním žil.

On slávou Otcovou smrť už pokoril,

aby si v novote života chodil.

5. Teraz Jeho verní, čistí od hriechu,

tu i tam majú v Ňom, večnú útechu.

Upevňuj nám vieru, len Ty sám nás spas,

uveriac v tú Lásku – rozjímajme včas.

T. Sabovik

**Boh stvoril**

Mel. č. 559: Vpred, bratia, poďme 7.6.7.6.6.7.7.6.

1. Boh stvoril nebo a zem,

beztvárna bola len.

Tma je nad hlbinami,

Duch už nad vodami.

Lebo Hospodin Pán,

poslal svojho Ducha nám.

Ducha a dary Jeho

aj Syna milého.

2. Kto sa k Pánu pripojí,

jeden Duch ich spojí.

Ananiášom nebuď –

čisté srdce zobuď.

Lebo naše telo

je chrám Ducha Svätého.

On, Boh na tom nastojí –

nie sme sami svoji.

3. Stane sa v dni posledné:

Boh na nás vyleje

silu už prorokovať,

mládenci smú vídať

zdania, starci snívať.

Znameniami na zemi,

oznámi Pán deň slávny,

ver – si zachránený.

T. Sabovik

**Bože náš, srdce máme znesvätené**

Mel. č. 466: Ó, Sion, povstaň, veď máš úloh veľa 11. 10. 11. 10. 9. 12.

1. Bože náš, srdce máme znesvätené,

hriech sa do neho votrel, to vieme.

Nehorí v ňom už dnes po Tebe plameň,

len chamtivosti priepastný oheň.

Refrén:

Daj srdce čisté k Tebe priniesť,

veď obeť Tvoja, môže nás k Tebe priviesť.

2. Modloslužba, namyslenosť, tam vládne,

sám vidíš Pane, že sme už na dne.

Nech vôľa po Tebe v nás už mohutnie,

nech vyvíjame väčšie úsilie.

Refrén:

3. Pomôž odstrániť, falošnú poddajnosť,

veď ústupkov deťom bolo už dosť.

Ach, nechceme riskovať odcudzenosť,

no Ty vidíš našu nemohúcnosť.

Refrén:

4. „ Nevšímaj si ich,“ takto nehovorme,

to Boh deťom, všetko eviduje.

„ Nepoznám ho, nehľaď naňho“ – nehovor,

tak vzniká medzi nami často spor.

Refrén:

5. Správne koná, kto pravde neuhýba,

aj keď to bolí, nie je to chyba.

Vedzme už, že neochvejná rozhodnosť,

je to požehnanie – cnosť, pre večnosť.

Refrén:

Daj srdce čisté k Tebe priniesť,

veď obeť Tvoja, môže nás k Tebe priviesť.

T. Sabovik

**Bože Otče všemohúci**

Mel. č. 579: Ó, Otče náš na nebesiach

1. Bože Otče všemohúci,

Ty si náš Pán milujúci.

Láskou svojou nás miluješ,

Syna svojho nám daruješ,

aby ten zmyl naše hriechy,

bez Neho niet, ver útechy.

2. Preto Syn Tvoj milovaný,

aby nebol odsúdený,

ten, kto v Neho dnes uverí

a z príkazu sa pokrsti,

toho Ježiš iste spasí,

s Ním prežije večné časy.

3. No a tí, čo neuveria,

dočkajú sa odsúdenia.

Z mŕtvych vstal, On sa zľutoval,

aby Ho každý miloval.

Náš záchranca si Ty Kriste,

poďme, berme miesto isté.

4. Dnes Ťa mnohí oslavujú,

Tvoje meno zvelebujú.

Vykupiteľa kážeme,

Bibliu – Slovo šírime.

Každý človek nech Ťa pozná,

verme, On je milosť plná.

Tibor Sabovik

**Bože, chválu Ti vzdávame**

Mel. Ž. 100: Bohu všetci vyspevujte 8.8.8.8.

1. Bože, chválu Ti vzdávame,

záchranu v Kristovi máme.

Na milosť si nás mocne vzal,

Spasiteľa si nám poslal.

2. Lúč spasenia už nám svieti,

uverme my ako deti.

Ježiš nás vykúpiť môže,

vďaka Ti buď, mocný Bože.

3. Chceme byť deťmi Tvojimi,

ale nie sme dosť čestnými.

Ach, Tvoje milosrdenstvo,

aby od nás neodišlo.

4. Či sme Pane, my v zbožnosti,

už podľa Tvojej ľúbosti?

Nevynechaj z láskavosti,

pozhovej nám Ty z milosti.

T.Sabovik

**Bože, miloval si**

Mel. č. 624: Dôveru maj v Pána 10.11.9.11.9.10

1. Bože, miloval si, vždy praotcov,

svojou tvárou viedol, ich veľkou silou.

„Milujem ťa, stále večnou láskou,

preto ustavične, ti činím milosť!“

Nemôže ten zlý, už zvíťaziť,

lebo Ty si, Bože, navždy so mnou.

2. Dávaj dosť síl veriť slovu Tvojmu,

pre nebeskú milosť, aj lásku mnohú.

Ty si nás už dávno miloval,

však si Syna svojho, milého poslal,

tak každý verný, by život mal,

kto Hospodinu, sa navždy oddal.

3. V rodine, zbore sa, vždy milujme,

buďme my s každým zadobre, nie v spore.

Zákon, ten je o Božej láske.

Pravdou je: „Láska nikdy neprestane.“

Duchu dávaj dosť, lásky, viery,

aby sme všetci boli spasení.

T. Sabovik

**Bože, Ty si chcel v Synovi**

Mel. č. 371: Anjel z nebeskej výsosti 8.8.8.8.

1. Bože, Ty si chcel v Synovi,

zrodenom Spasiteľovi,

aby sme boli obmytí,

uveriac – znovuzrodení.

2. Oči, uši naše otvor,

dušu, srdce teraz pretvor.

Na Teba sa spoliehame,

že budeme v Tvojom lone.

3. Srdce naše Ty sám rozšír,

nech nie je tam kúkoľ a pýr.

Pravdu Tvoju nech prijíma

a v dobrote sa vyníma.

4. Daj, nech „kvas pravdy“ sa šíri,

v srdciach našich nech to víri.

Písmu sa my viac venujme

na Jeho príchod hotujme.

T. Sabovik

**Bože, Ty si nás miloval**

Mel. č. 371: Anjel z nebeskej výsosti 8.8.8.8.

1. Bože, Ty si nás miloval,

keď si nás hriešnych zachoval.

Všetko, čo si nám sľuboval,

Syn Tvoj na kríži dokonal.

2. Na nás v živote záleží,

či nie sme v zlého podnoží.

Keď pre Ježiša žijeme,

potom v Ňom raz tu usneme.

3. A keď mocný ten hlas trúby

k večnosti nás už zobudí,

do príbytku čo už máme,

zhotovený na bývanie.

4. Duše tou krvou obmyté,

pred zlobou všetkou ukryté,

večne tam budú prebývať

a Trojicu Svätú vzývať.

5. Ľahké je dnes tým umierať,

ktorí môžu v Ňom usínať,

Jeho vlastníctvom sa stali,

časnej smrti sa nebáli.

6. Ty „dnes budeš so mnou v raji,“

nenechal Syn večne v taji,

že ríšu mŕtvych v raj spraví,

ale v Písme, nám to zjaví.

T. Sabovik

**Bože, Ty si od večnosti**

Mel. č. 291: Veríme v Boha jedného 8.8.8.

1. Bože, Ty si od večnosti, / Syna dávaš nám z milosti,/

uzdravuješ v láskavosti.

2. Ježišu, divy si spravil, / aby človek sa utvrdil,

Božiu moc v Tebe pochopil.

3. Urobil ich Kristus mnoho, / premenil vodu na víno,

keď na svadbe dochádzalo.

4. Úradník vážny kráľovský, / ktorému syn ťažko chorý,

verí – a Pán ho uzdraví.

5. V okolí tom galilejskom / všade počuť chýry o Ňom –

zdravý – i nečistý duchom.

6. Tiež i svokra Šimonova / bola rýchlo uzdravená,

takže hneď posluhovala.

7. Podvečer chorých nosili / i posadutých démonmi,

uzdravil ich predo dvermi.

8. Tridsaťosem rokov chorý, / pri vode Betesdy leží,

Ježiš pomôže, on chodí.

9. Prišiel tu, hľa malomocný, / prosiac Ho, Ty ma očisti.

I povedal : Chcem, buď čistý.

10. V meste Naime, zahnal plač, / keď syna niesli na márach,

dotyk a začal rozprávať.

11. Jairos sa k nemu prediera, / prosí – dcéra mi umiera.

Neboj sa, len ver! A vstala.

12. Žena trpí na krvotok, / uzdravená až tento rok,

dotknúc sa – zbavená múk.

13. Dvaja slepci naň kričali, / ach, zmiluj sa Ty nad nami.

Nuž staň sa vám podľa viery.

14. Uzdravil On všetkých chorých, / chorobami zmordovaných,

trpiacich a ochrnutých.

T. Sabovik

**Bože, Ty si nás stvoril**

Mel. č. 338: O Pánu Ježišovi 7.6.7.6.7.6.7.6.

1. Bože, Ty si nás stvoril,

do raja položil,

muža a ženu k sebe,

aby žili Tebe.

No však zväzok manželský,

Ježišu náš milý,

udržovať je ťažké,

daj, nech je to v láske.

2. Rodinu Ty zachovaj,

poslušné deti daj,

nech sa modliť naučia,

stále dobrorečia.

Viery nám Ty pridávaj,

s výchovou pomáhaj,

riaď domácu pobožnosť

nám, Tebe, na radosť.

3. Rodina neuznaná

teraz pokrivkáva,

obnov Teba slávenie,

buď to nám znamenie.

Nech vedia starí, mladí,

byť Hospodinovi,

vzdorovať satanovi,

človeka zvodcovi.

4. Tebe dôverujeme,

vždy Ťa v úcte máme.

Sme len blato, hlina,

to nám pripomína,

ak sa nepolepšíme,

tak večnosť stratíme.

Môžeš nás sám ochrániť,

budeme s Tebou žiť.

T. Sabovik

**Bože, zákon si nám dal**

Mel. Ž. 135: Haleluja Pánovi 7.7.7.7.7.7.

1. Bože, zákon si nám dal,

aby Ťa každý vzýval

a len Teba počúval,

preto si aj prikázal:

Len mňa ako Boha cti,

inému nevzdaj pocty.

2. Vždy len Bohu svojmu slúž

a česť iným nedaj už.

Nerob si žiadnu modlu,

na nikoho podobu,

aby si sa jej klaňal,

slúžil, či ju uctieval.

3. Tých, čo ma nenávidia,

Boh horliaci potrestá.

Tri, štyri pokolenia,

nezotretá ich vina.

No ktorí ma milujú

milosť moju dostanú.

4. Neber ty moje meno

do úst svojich nadarmo.

Deň odpočinku vždy sväť,

veď na prácu máš ich šesť.

V siedmy som odpočíval,

preto som ho požehnal.

5. Otca i matku si cti,

nech sa predlžia ti dni

na zemi, čo som ti dal,

aby si chlieb dorábal.

Neodplať a nezabi,

skutočne, ani v mysli.

6. Cudzoložstva sa ty bráň,

lóže čisté si zachráň.

Nehľaď už žiadostivo,

rozsudzuj spravodlivo.

Odváž dobre každému,

nekrivdi viac blížnemu.

7. Dbaj, aby si neklamal,

nesúdil, neprekrúcal,

vždy len pravdu miloval,

svoju česť si zachoval.

Nepožiadaš blížneho,

o nijakú vec jeho.

8. Vierou v Ježiša Krista,

záchrana je už istá.

Z veľkej Jeho milosti

On od hriechov očisti

a skrze vieru tých zmieri,

čo sú verní Kristovi.

T. Sabovik

**Boží zákon stále trvá**

Mel. č. 445: Duchu Svätý, príď 8.8.8.8.8.8.8.9.8.

1. Boží zákon stále trvá,

dal ho nám, to Jeho vôľa.

V ňom sa k nám Boh vždy priznáva,

vieme, čo vždy očakáva.

Ľudu svojmu tak nariadil,

aby v poslušnosti už žil,

zmluvu s nami tak obnovil.

Máme tak dôkaz Božej moci,

nech znie zákon a proroci.

2 . Zákon je znamenie zmluvy,

plň ho, Izraelu Boží,

poslušnosť mi preukazuj,

a k tomu sa hneď polepšuj,

lebo ťa strescem, ty to vieš.

Len poslušný ku mne byť smieš,

o mojej láske sa dozvieš.

Nespusť z nás oči vo dne v noci,

nech znie zákon a proroci.

3. Tie príkazy i zákazy

i mnoho napomenutí,

chránia nás od každej skazy.

Podriaďme sa Tvojej vôli,

hoc nás to i život stojí,

lebo Hospodin, Boh silný

je horlivý a úprimný.

Buď vždy, Bože náš, na pomoci,

nech znie zákon a proroci.

4. Lásku k blížnym prikazuješ,

čistých srdcom posväcuješ.

Úprimnú obeť prijímaš,

verným svojim všetko dávaš,

Tebe veríme, Otče náš.

Svoj zákon si nám nariadil,

aby sa človek podriadil.

Boha svojho nech si každý ctí,

nech znie zákon a proroci.

T. Sabovik

**Boží zákon vydaný**

Mel. č. 549: Môj Pán Ježiš má ma rád 7.7.7.7.7.7.

1. Boží zákon vydaný, / a je stále on platný.

Ľud aby Ťa počúval, / preto si aj prikázal:

Iných bohov už nemaj, / Hospodina len vzývaj.

2. Slúž len Bohu Svätému, / česť ty nevzdaj inému.

Žiadne modly neuznaj / chvály ty im nevzdávaj.

Nesmieš sa im už klaňať / začni sväto sa správať.

3. Všetkých, čo Mu neslúžia / Spravodlivý potrestá.

Chceme Ťa vždy milovať, veď Ty nám chceš milosť dať.

Pokolenia tri, štyri – On odpúšťa im viny.

4. Z úst tvojich nech nezaznie / meno Božie daromne.

Pán náš veru potrestá / nehodného vinníka.

V týždni prácu si konaj / deň siedmy chválu vzdávaj.

5. Cti si otca i matku / neprídeš do úpadku.

Máš ty čestne pracovať / a chlieb svoj si dorábať.

Nezabi, zlým sa nesplať, / skutkom lásky sa odplať.

6. Nescudzolož hriešniku, / hanbu získaš velikú.

Odváž dobre každému, / nekradni nič blížnemu.

Nikdy nesvedč ty krivo, / spory vyrieš vždy milo.

7. Dbaj, aby si neklamal, / vždy len pravdu miloval.

Čo blížneho, nežiadaj, / svoju česť si zachovaj.

Do kameňa vryl – chvála, / za to Bohu česť, sláva.

8. Nám sa ale zjavilo / vykúpenie Kristovo.

Z veľkej Božej milosti / viera z hriechov vyprostí.

Preto Syna On poslal, / aby si s Ním večnosť mal.

T. Sabovik

**Božie volanie**

Mel. č. 369: V deň narodenia 11.11.11.5.

1. Božie volanie k nám stále ešte znie,

kto ho začuje, ten nech o ňom povie.

Na tú hostinu, pozýva všetkých Pán,

naplňujte chrám.

2. Nie všetci ten hlas, aj dnes počúvať chcú,

radšej radovánky sveta a jej tmu.

V dobe temnej na kostol zabúdali,

len doma boli.

3. Obdobie bludu sa chvála minulo,

nechuť bludárov nečuť hlas, ostalo.

No čas milosti, verte sa už kráti,

nik to nezvráti.

4. Uvedomte si, Pán s volaním skončí,

život pozemský každý raz ukončí.

A tak na skúšku, zavrime hneď oči,

tak hriešnik skonči.

5. Prosím nechajte, už sveta mamonu,

začnite slúžiť dnes Bohu večnému.

Nezoslabli kresťanské tradície;

čas ich nezmyje.

T. Sabovik

**Buď Ti vzdaná**

Mel. č. 260: Ach, môj Pane 8.7.8.7.

1. Buď Ti vzdaná česť a sláva,

Hospodine láskavý.

Milosť Tvoja Syna dáva,

prišiel k nám, On predrahý.

2. Krížom k smrti odsúdený,

ako obeť našich vín.

Vlastným ľudom je zradený,

bude, čo chce Hospodin.

3. Tak sa stane, že Baránok,

za nás stená a trpí.

Tam na kríži prebijú bok,

vstane, aj keď bol mŕtvy.

4. Spravodlivý je ten sluha,

spravodlivosť dá mnohým.

Hriechy berie On na seba,

tých, čo idú už za Ním.

5. Vzácny si nám v Tejto chvíli,

dielo Otca napĺňaš.

Sám Ježišu náš premilý,

všetkým svojim odpúšťaš.

T. Sabovik

**Čas milosti ešte trvá**

Mel. č. 247: Bože vylej požehnanie 8.7.8.7.7.7.8.8.

1. Čas milosti ešte trvá,

poď za Ním duša moja.

Sväté Písmo denne študuj,

aj spevom Ho oslavuj.

Ježiš je nádej tvoja,

svedčí ti viac pokora,

ako v mamone krátko žiť,

pretrhneš tak večnosti niť.

2. Nepodvoľ sa ty už zlému,

slúž hneď Bohu Večnému,

veď ťa preto na svet stvoril,

aby si sa pokoril

i tvoj dedičný hriech zmyl,

aby si raz večne žil.

Zobral ti zo srdca kameň,

zostaň Jeho nech je amen.

T. Sabovik

**Chvála, že máme**

Mel. Ž. 138: Celým srdcom Teba 8.9.8.9.8.9.8.9.

1. Chvála, že máme veľkňaza,

ktorý už prenikol do nebies,

Svätého Syna Ježiša,

vierou k Nemu sa aj ty povznes.

Veď pred zrakmi učeníkov

pozdvihol sa naspäť do neba,

uistil nasledovníkov:

“vrátim sa“, veriť preto treba.

2. Aj keď nie je už na zemi,

v slove svojom nás tak uistil,

že podľa Božstva – milosti,

Duchom sa On od nás nevzdialil.

Takže je tu, preto verte,

vovedie nás do každej pravdy,

ktorá trvá v tomto svete

a ochráni od večnej skazy.

3. Teraz náš Prostredník tam je,

On, hlava cirkvi na pravici.

Raz nás do neba privedie –

Otec cez Syna to má v moci.

Úžitok z Daru nám známy,

v Spasiteľovi, našej hlave.

Zachováva nás a chráni,

nádej máme, byť v Jeho sláve.

T. Sabovik

**Chválime Teba**

Mel. č. 591: Ó, príďže, príďže 9.8.9.8.9.9.

1. Chválime Teba, Bože neba,

veď Ty nám dávaš, čo treba.

Oslávene buď Tvoje meno,

veď sám si nám dal to veno –

Spasiteľa, milého Syna,

len Ním prikrytá naša vina.

2. Ježišu Kriste, Tebe chvála,

úloha ťažká, nie malá.

Čo dal Otec, vykonal všetko,

na kríži za nás, ach ťažko.

Naše hriechy zobral na seba,

my sme slabí, tak bolo treba.

3. Ježiš nás chcel draho vykúpiť,

preto musel smrť podstúpiť.

Blížneho, brat, miluj, nie potom,

tak Jeho si – plníš zákon.

Nech, Pane náš, lásky dosť máme,

brat o čo žiada, to nech dáme.

4. Ó, naplň nás Ty Duchom svojím,

nech Tešiteľom je naším.

Duchu Svätý, prichádzaš z lásky

posilňovať v nás cit viery.

Nech nás už v svete ten Duch vedie,

oddane, stále slúžiť Tebe.

T. Sabovik

**Či sme si zaslúžili**

Mel. č. 406: Ó, hlava plná trýzne 13.13.13.13.

1. Či sme si zaslúžili,

Pane a Bože náš.

Šesťdesiatku prežili,

veď Ty to dobre znáš.

Len z Tvojej štedrej ruky,

prijímame ten dar,

nedaj už žiadne muky,

všetkých neresti zbav.

2. Sedemdesiat, v lopote,

staroby dní máme,

len s Tebou sa v slabote,

Pane, pokonáme.

Svätého, Ťa deň po dni,

za to velebíme,

len aby si bol s nami,

udržal pri sile.

3. Osemdesiat z milosti,

sme sa už dožili,

celú hlavu pokryli,

už biele šediny.

Každý, kto už okúsil,

dĺžku týchto dní,

sa pred Tebou Ježišu,

s úctivosťou skloní.

4. Tu je deväťdesiatka,

kráčam už s palicou.

Tak hodnotu života,

chválim s úctivosťou;

na krídlach ma odnesieš,

však tu nie som doma,

počkám, až si ma vezmeš,

do svojho domova.

T. Sabovik

**Cirkevný rok**

Mel. č. 503: Ó, Abrahámov Pán 12.12.12.12.

1. Cirkevný rok my už, znova začíname,

a tak advent celý o Ňom rozjímame.

V štvortýždňovej dobe, sme v očakávaní,

že sa zrodí Ježiš, ten predpovedaný.

2. Týždeň pred sviatkami, pre nás je kajúci,

tam k Večeri Pána, hotuj hriešnik vrúci.

Za tú milosť veľkú, čo Boh preukázal –

v Synovi zrodenom, nás na milosť zobral.

3. Na Štedrý deň, večer, Ježiša vítame,

no a na Vianoce, tak isto tam v chráme.

Bohu za zoslanie Syna, ďakujeme,

nám Jeho zrodenie, hriechov odpustenie.

4. V druhý deň vianočný radostne Ho chválil,

by si narodenie, dôstojne oslávil.

Posledný deň roka, rýchlo sa priblížil,

Nový rok už vítaš, len či si zaslúžil.

5. Fašiangy a hneď pôst, Veľkonočný piatok,

pre nekatolíkov, to preveľký sviatok.

Veď náš Ježiš Kristus, preto na svet prišiel,

aby v obeť za nás, na hroznú smrť išiel.

6. Veľkonočné ráno, zázrak pre nás svätý,

v tretí deň z hrobu vstal, odišiel odetý.

Štyridsať dní chodí, ukázal sa svojím,

prisvoj si Ho aj ty, je záchrancom tvojim.

7. Na nebesia vstúpil, Ducha nám On zoslal,

aby ťa ten viedol, by si nezaostal.

V Trojičnú nedeľu, Pána zas oslávme,

pre nás všetko zrobil, vychvaľuj Ho v sláve.

T. Sabovik

**Cítim, Bože**

Mel. č. 210: Hľa, v radosti srdca 8.5.11.6.7.

1. Cítim, Bože, svoju hriešnosť,

ach, len úprimnosť.

Veď previnenia sa mi stále množia.

Do hrobu ma vložia?

Tvojmu súdu predložia!

2. Rozhodnutie Ti predkladám,

zlo hneď vyháňam.

Nepomohla mi v tom žiadna osoba,

preto už u Teba

biedny červ pomoc hľadá.

3 . Kriste, Bože, nechcem nič skryť,

chcem pre Teba žiť,

lebo viem, že len Ty ma môžeš spasiť.

Len pre Tvoju veľkosť

a ľudskú prirodzenosť.

4. Pomocou Božskej podstaty

znášal si ťarchy,

Jeho hnevu, za mnohé naše hriechy:

Prostredníku drahý,

láskavý Bože Svätý.

5. Získal som už tú slobodu,

pre veľkosť hodu.

Ach, Ježišu môj, buď so mnou, daj milosť

za veľkú oddanosť,

a tam v nebesiach radosť.

T. Sabovik

**Ďakujem Ti**

Mel. č. 393: Svätý Bože, ja pred Tebou 13. 13. 13. 13.

1. Ďakujem za očistenie, môj dobrý Bože,

však kto iný, ako Syn Tvoj, zmyť hriech náš môže.

Z lásky svojej, Ty si Ho dal, bo sa Ti chcelo,

aby ľudstvo, dedičný hriech, zmyť navždy mohlo.

2. Bratov, sestry, sám utvrdzuj, vieru udržuj,

čo čakajú na príchod Tvoj, Duchom posilňuj.

Dávaj sily, aby viera, viac mohutnela,

až po náš skon v tomto svete, vždy živšia bola.

3. Duch Tvoj Svätý, nech uistí, že ten druhý breh,

pripravený je pre tvojich, čo skončili beh.

Sláva večná, Tebe Pane, veď poznávame,

že z milosti, len tej Božej, už večnosť máme.

T. Sabovik

**Ďakujeme, dobrý Bože**

Mel. č. 581: Utiekaj sa, duša moja 8.7.8.7.8.7.8.7

1. Ďakujeme, dobrý Bože,

že Ťa za svojho máme.

Iným sa my neklaniame,

s úctou po Tebe lkáme.

Nedostatok my nemáme,

aj keď druhým dávame,

modlitby prijmi láskavo,

keď Ti ich vysielame.

2. Pomoc, ofery a dary,

bratom, sestrám aj cirkvi,

veď sú zo srdca a lásky.

Doplňujú potreby,

núdznych živí, malé zbory.

Však hojnosť v darovaní

sa Hospodinovi ľúbi,

vtedy On všetko splní.

3. Svätú povinnosť ofery

prijmi ako od vdovy,

posledné haliere dala,

na seba nehľadela.

Keď my ochotne dávame,

práve tak je nám dané.

„Lebo ochotného darcu

miluje Boh.“ Česť Jemu.

T. Sabovik

**Desať Božích**

Mel. Ž. 135: Haleluja Pánovi 7.7.7.7.7.7.

1. Desať Božích si nám dal, aby Ťa každý vzýval

a len Teba počúval, preto si aj prikázal:

„Len mňa ako Boha cti!“ Dušu vykúp v spasení.

2. Nevzdaj ty česť inému, slúž vždy len Bohu svojmu.

Nerob si žiadnu modlu, ani žiadnu podobu,

aby si sa im klaňal, slúžil, či ich uctieval.

3. Tým, čo ma nenávidia, trestám tri pokolenia,

no ktorí ma milujú, milosť moju dostanú.

Neber ty moje meno, do úst svojich nadarmo.

4. Deň odpočinku vždy sväť, robil si ty celých šesť.

Ja som tiež odpočíval, preto som ho požehnal.

Potrestám ja každého, hriešnika nehodného.

5. Otca i matku si cti, život sa ti predĺži

na zemi, čo som ti dal, aby si chlieb dorábal.

Neodplať a nezabi, skutočne ani v mysli.

6. Nescudzoložíš telo, hoci by ako chcelo.

Duša naša chrámom je, bez nej nieto nádeje.

Nepokradneš inému, zlé nevážiš nikomu.

7. Dbaj, aby si neklamal, nesúdil, neprekrúcal,

vždy len pravdu miloval, svoju česť si zachoval.

Nepožiadaš blížneho, o nijakú vec jeho.

8. Hriechy, tie nenáviďme, len Bohu svojmu slúžme,

nech sme už stále živí. Bože náš dobrotivý,

viny naše odpusť nám a zober nás vo svoj stan.

T. Sabovik

**Do neba si slávne vstúpil**

Mel. č. 555: Spasiteľu Pane drahý 13.13.9.13.

1. Do neba si slávne vstúpil,

Ježišu drahý!

Na kríži si nás vykúpil

vo svätej krvi.

Tam na kríži, slávne dokonal,

tak si naše previnenia

navždy vymazal.

2. Môžeme Ťa už oslavovať,

zlého vyháňať,

veď len Tvojou my pomocou,

môžeme sa kajať.

Kriste, Kriste, Ty sám zachráň nás,

očisť už zo sveta zlého,

ten prehnitý kvas.

3. Vieru, nádej zachovajme,

veď je nám známe,

že z milosti tej preveľkej,

nás k sebe vezme.

Ber nás, ber nás, tie deti svoje,

velebiť Ťa večne chceme,

tam celé voje.

T. Sabovik

**Dobrý Bože**

Mel. č. 624: Dôveru maj v Pána 10.11.4.5.11.9.10.

1. Dobrý Bože, Zákon ľudu si dal,

aby ho každý znal a dodržoval.

Rád si nás mal, vždy napomínal.

Človek slabým vždy bol, tak zlu podľahol.

Oľutoval si, že stvorený

je nedokonalý, v základe zlý.

2. Dobrý Boh náš, si Ty, nikto iný,

veď si nám správu dal, keď prorok písal

o Synovi, čo sa narodí,

tej Márii Panne k našej záchrane.

Z milosti spasí náš Ježiš drahý,

kto sa Mu podvolí – znovu zrodí.

3. Pane, daj, aby sme išli správne,

kresťanským životom tam k Tvojim nohám.

Duchom svojim pomôž túžiacim.

Náplň nás známosťou, oddanou vôľou.

Trpezlivosťou, vždy múdrosťou,

láskou i nevšednou rozumnosťou.

4. Tebou naplnené všetko dobré,

naše očistenie aj obrátenie.

Ježišu náš, nad všetkým moc máš,

len s Tvojej milosti sme skrze vieru,

a nie zo seba, ale z daru

Božieho sme už, navždy spasení.

T. Sabovik

**Hore do tej školy**

Mel. č. 583: Boh je moja sila 6.6.6.6.3.

1. Hore do tej školy

kráča žiačik malý,

do tej Ježišovej

pre neho tu danej

z radosti.

2. Lebo matka milá

ho tak naučila,

za Ním už tu chodiť,

so zlým sa nevodiť

v mladosti.

3. Dodnes jak vzor stojí,

pravdy sa nebojí,

za Ježišom chodí,

On ho duchom pojí

z milosti.

4. Spasením je istý,

On mu srdce čistí,

vieru zoceľuje,

nádej utvrdzuje,

Spasiteľ.

5. Kiež by aj tí druhí

úzku cestu našli,

po nej oddnes išli,

v Ňom spásu hľadali

pre večnosť.

6. A raz Ho tam v nebi

vyvolení ctili,

svorne velebili,

na slávu volali

večne tam.

T. Sabovik

**Hospodin k nám hovorí**

Mel. č. 252: Kráľ večný nás požehnaj 13.13.7.6.13.

1. Hospodin k nám hovorí

svojou prítomnosťou.

Nech sa nechváli múdry

preveľkou múdrosťou.

Ani nechváľ sa, silný,

svojou neskrotnosťou

a ani ty, bohatý,

pozemskou márnosťou.

2. Ale nech sa chváli ten,

v Písme čo rozjíma,

tam poznáva Tvorcu len,

slávi Hospodina.

V sláve príde súdiť On,

naše neprávosti.

Myslíme my na svoj skon,

večnosť tam z milosti.

T. Sabovik

**Hospodine, Ty všetko máš**

Mel. č. 523: Srdce, spievaj 8.7.8.7.

1. Hospodine, Ty všetko máš,

Ty nám dary svoje dáš.

Živ nás ako údy svoje,

chceme Ti dať to Tvoje.

2. Modlitbou aj spevom chváliť,

lásku všetkým prejaviť.

Darom biednych vždy podporiť

a pred Tebou sa koriť.

3. Aj oferu, ó, náš Pane,

odovzdáme úprimne.

Pomôž zbor náš udržiavať,

a ďalších doň privádzať.

4. Keď doposiaľ nerobíme,

jak povinnosť nám káže,

prosíme, ich – srdcia naše

veľmi tvrdé, premeň že.

5. Veď my vieme, že Pán Boh náš,

príde súdiť všetkých nás.

Prostredníku, vieš o vine,

pozhovej nám, prosíme.

T. Sabovik

**Ja som s vami**

Mel. č. 581: Utiekaj sa, duša moja 8.7.8.7.8.7.8.7.

1. „Ja som s vami po všetky dni,

až do skonania sveta.“

Za to Ti buď, Kriste, vďaka,

že nás odmena čaká.

V hriechu sa my vždy rodíme,

za priestupky trpíme.

Za zlé veci sa kajajme,

Jemu chválu vzdávajme.

2. Za hriech je smrť, dobre vieme,

preto veľmi smútime.

Batoh plný hriechov máme,

čože my Ti už dáme.

Preto Božia spravodlivosť,

činí už hriechu zadosť.

Lebo náš Pán, jak prisľúbil –

všetky viny krvou zmyl.

3. Teraz na nás, či veríme,

v hriechoch neostávajme.

Bárs by poznal to celý svet,

že záchranca iný niet.

Boh zárukou vykúpenia,

nášho oslobodenia.

Jak si sľúbil, s nami vždy buď,

pevnú vieru Duchom vzbuď.

T. Sabovik

**Jedli, pili, spali**

Mel. č. 583: Boh je sila moja 6.6.6.6.3.

1. Jedli, pili, spali,

na nič nemysleli,

Boha sa nebáli,

lebo všetko mali,

v tom čase.

2. Len tak hodovali

a sa opíjali,

oni neriešili –

však nezavinili

nič zlého...

3. Život zľahka brali,

na smrť nemysleli.

Nejako už bolo,

bude, čo nebolo,

ale čo?

4. Možno, že v tej chvíli,

keď ešte vnímali,

sa pozastavili,

však problém sme mali –

zaspali.

5. Keď sa zobudili,

už aj vytriezveli,

v to ráno poznali,

akí sú skazení,

uznali.

6. Ježiš tak hovorí,

soľou zeme ste vy,

svetlom sveta taktiež,

obrať sa však môžeš,

neváhaj!

7. Tak ďalej nemôžem,

chcem byť Tvoj keď môžem.

Uzdrav ma Ježišu,

daj mi novú šancu

pre večnosť.

T. Sabovik

**Jedným telom**

Mel. č. 487: Nech prestanú už 9.9.9.9.

1. Jedným telom si cirkev moja

i keď vo svete rozdrobená.

Cirkev Kristova nie zo sveta,

Ježišom daná, jej je veta.

2. Vieru v Ježiša, v nej vyznávaj

k Svätej Trojici sa priznávaj.

Spasiteľ prišiel, hriechy zmazal,

aby si Jeho už vyznával.

3. Veď On panuje, ten svet riadi,

oddaj sa Jemu, kým si mladý.

Už dnes pamätaj, že On príde

a všetkých ľudí, súdiť bude.

4. Evanjelium o spasení,

je v Písmach svätých - sa naplní.

Život je krátky, večnosť dlhá,

zatratený kto to premrhá.

T. Sabovik

**Ježiš Kristus, Vykupiteľ**

Mel. č. 202 : Haleluja, Haleluja! 8.8.7.8.8.7.8.8.7.

1. Ježiš Kristus, Vykupiteľ,

z rodu Dávidovho prišiel.

Narodil sa v maštali,

zvieratka Ho zohrievali.

Tam v mestečku Betleheme,

kolískou sú Mu jasle.

Narodenie Spasiteľa –

tú zvesť anjel sa ponáhľa

ukázať, tade – ajhľa!

2. Veľkú radosť vám zvestujem,

všetkým ihneď oznamujem,

narodil sa všetkým nám,

slávte Ho tam, On Kristus Pán.

Pastieri, mudrci išli,

dary Mu tam doniesli.

Dopočul sa kráľ Herodes,

z Mesiáša dostával des,

prežíval on hrozný stres.

3. Zamordovať sa Ho chystá –

utekajú do Egypta.

Vrátia sa, keď kráľ zomrie,

na seba Synovstvo berie,

dvanásťročný On tam v chráme.

Nepatrím len svojej mame,

však Pán Boh mojím Otcom je.

Ja Jeho Syn, všetci vedzte,

slovo to dostatočné.

4. „Ty si môj milovaný Syn,

v Tebe sa mi zaľúbilo.“

Po krste z neba znelo.

Aj na púšť Ho Duch vyvádza,

tam Ho diabol už pokúša.

Štyridsať dní sa postí,

odolal, diabol je zlostný.

Blízko kráľovstvo nebeské –

káže: pokánie činte.

T. Sabovik

**Ježiš naša nádej**

Mel. Ž 134: Vy všetci, Bohu slúžiaci 8.8.8.8.

1. Tebe Bože ďakujeme,

že v nádeji dnes môžeme

čakať na naše spasenie -

večnosti si dal riešenie.

2. Syn Tvoj Ježiš, naša nádej,

Ním sa prosím aj ty odej,

lebo On, spása, dobrota,

zdroj to večného života.

3. Vieš už prečo sláviš sviatky;

nie darčeky, sveta statky.

Prišiel, čaká, vzdaj česť Jemu,

Ježišovi, tomu menu.

4. Krstený, reformovaný,

nespasí sa odpustkami.

Študuj Písmo, núdznym dávaj,

v šľapajach ty Krista kráčaj.

T. Sabovik

**Ježišu náš drahý**

Mel. č. 451: V zhromaždení tomto 8.8.8.8.

1. Ježišu náš drahý, milý,

koríme sa v tejto chvíli,

ďakujeme, veď si kríž vzal,

a svoj život už za nás dal.

2. Vydobyl všetkým slobodu -

to, hriešnemu nášmu rodu.

Nič si Ty nám nedlhoval,

aj tak si sa obetoval.

3. Len za Ním ísť – On nám káže,

všetky hriechy vtedy zmaže,

keď sa my tak rozhodneme,

však Mu veľa dlhujeme.

4. Nebuďte otrokmi ľudí!

Túžbu po Ňom On v nás budí.

Život večný nám ponúka,

zachrániť chce hneď hriešnika.

5. Keďže sme sa tak rozhodli,

viesť už život čistý, dobrý,

navštív nás príchodom skorým,

nech sme s Tebou, Pánom svojim.

6. Kriste Pane, sme Tvojimi,

dcérami aj tými synmi,

život svoj Ti ponúkame,

len Teba už v srdci máme.

T. Sabovik

**Ježišu náš drahý, Ty**

Mel. č. 253: Buďže so mnou, Pane 10.10.12.10.

1. Ježišu náš drahý, Ty si s nami,

keď sme my na cestách krajinami,

kade si chodieval, vieru, zdravie dával,

hriešnikov za sebou, si tak volal.

2. Aj tento deň cesty s Tebou my sme,

Slovo Tvoje večné v speve tu znie.

Duchom svojim Svätým, obživuj nás prosím,

ja červík Jákobov o to prosím.

3. Síl Ty nám pridávaj, veď s Tebou sme,

po stopách kráčame, stádo Tvoje.

Stotožniť sa chceme, za Tebou ideme,

po tej ceste úzkej, to my vieme.

4. V čase Bohom daným si k nám prišiel,

za zlé pokolenie na smrť išiel.

Očistil tak všetkých, od tých hriechov mnohých,

ktorí uverili, máš za svojich.

5. Slnko opäť vyšlo, deň je krásny,

ideme za Tebou v ten čas vzácny.

Po stopách pozemských, no Ty si v nebeských,

miestach prenádherných, pripravených.

6. Prehliadky končíme, pozemských ciest,

nové si pripravil, v nebi ich jest.

Tu si učil, slúžil, trpel, zomrel i vstal,

aby si nás svojich k sebe zobral.

7. Po poznaní Teba, Ježišu náš,

si nám opäť bližší, to dobre znáš.

Bože Trojjediný, ostaň navždy známy,

po tomto poznaní, nie sme sami.

T. Sabovik

**K Bohu chválu**

Mel. č. 371 : Anjel z nebeskej 8.8.8.8.

1. K Bohu chválu môžeme už niesť,

sľub je tu – preradostná zvesť.

Starý zákon, dal čuť zvesti,

následníci sú proroci.

2. Evanjelium Kristovo –

hlásané nám Božie Slovo.

Stelesnený náš Mesiáš,

ty ho od sveta rozoznáš.

3. Prišlo sľubov naplnenie,

našich hriechov odpustenie.

K Bohu sme tak privedení,

len či sme už pripravení.

4. Dnes Evanjelium máme,

čo hneď robiť je nám známe.

Keď sa s Ježišom nestretneš,

naveky v hriechu zahynieš.

5. Jeho kráľovstvo sa blíži,

len či sa nám srdce zníži.

Ježišu príď, už čakáme,

srdcia svoje Ti dávame.

T. Sabovik

**Kriste vďaka, že som ja Tvoj**

Mel. č. 581: Utiekaj sa, duša moja 8.7.8.7.8.7.8.7.

1.Kriste vďaka, že som ja Tvoj,

som Ti vďačný, že si môj.

Veď ma riadiš, usmerňuješ –

často i navštevuješ.

V Teba nádej svoju skladám,

Ty dávaš, čo si žiadam.

Obavy s Pánom ja nemám,

posilňuje keď padám.

2. Veď Ty Duchom, Slovom svojím

žehnáš vždy všetkým svätým.

Cirkev chrániš vo svete tom,

živým jej členom už som.

Daj, nech všetci sa milujú,

to, čo chceš Ty, sledujú.

Zotri hriechy sám z milosti –

pre muky a bolesti.

3. Verím, cítim v svojom srdci,

že po smrti dá spásy

a tam v blaženosti svetlej

budem žiť v sláve večnej.

Nepoddám sa, ja už, zvodcom,

Ježiš ma zmieril s Otcom.

Vierou pravou v Syna Jeho,

spolieham sa len na Neho.

T. Sabovik

**Kriste, Tvoje narodenie**

Mel. č. 215: Bože, zošli požehnanie 8.8.8.8.

1. Kriste, Tvoje narodenie,

Boh nám dáva na spasenie.

V ranách Tvojich ožívame,

na večnosť sa nádejame.

2. Nech sme Pane, pripravení,

privítať Ťa, predo dvermi.

Pochabé tak nespravili,

keď pre olej sa vrátili.

3. Večnosť s Ním, nám pripravená,

svadba krásna Baránkova,

pre veriacich v Krista Pána,

viera, nádej, je nám daná.

4. Možno sa Ho aj dočkáme,

ak nie, v hrobe to prečkáme:

„Lebo tak je napísané,

život máme v Jeho mene.“

5. Naša viera aj keď malá,

nádeja sa v Krista Pána,

s Ním prežívať večné časy,

a tešiť sa na tie krásy.

T. Sabovik

**Kriste, Ty si sa zmiloval**

Mel. č. 417: Nastal nám čas preradostný 8.6.8.6.8.8.6.

1. Kriste, Ty si sa zmiloval,

seba v obeť vydal.

Zomrel si za naše hriechy,

poskytol útechy.

Z mŕtvych si vstal Ty už slávne,

našich hriechov odpustenie –

zadosťučinenie.

2. Z hriechov si nás poobmýval,

všetky na seba vzal.

V Tebe život i spasenie

pre slávne vzkriesenie.

Preto všetci obrátení

nebudú už zahanbení,

už sú nesmrteľní.

3. Zobral si moc smrti, Kriste,

Ty si svetlo iste.

Dávaš svojim nesmrteľnosť,

ach, naša nevernosť.

Boh si nás tak zamiloval,

tak z milosti podaroval,

čo najviac miloval.

4. Syna svojho na svet poslal,

aby si Ho vzýval.

Zrodení sme žiť v nádeji,

pre svet nekonečný.

Život telesný tu končí.

No ži každý pre ten slávny,

na nebesiach večný.

T. Sabovik

**Kvetná nedeľa**

Mel: Ž. 45 : Zo srdca vravím dobré slovo 11.11.10.10.11.11.10.10.

1. Kvetná nedeľa sa už priblížila:

„Sláva Ježišovi“ – ľud víta Pána,

na ceste kvetnej Ho vyprevádza

posledný raz do Jeruzalema.

Vykupiteľu náš v láske si konal,

tak si spasiteľné dielo dokonal.

Plesajme aj my s radujúcimi,

oslavujme Ho, veď je tu s nami.

2. Však ak by sa Písma nenaplnili,

čo by sme, Ježiš, bez Teba robili.

Nádej svoju do čoho vkladali,

keby sme – Kráľa svojho nemali?

Preto i my Ťa dnes privítať chceme,

a všetci smelo hore pozrieť smieme.

Kráľ večný na nás milostivo hľaď,

a raz z lásky svojej nás ráč tam vziať.

T. Sabovik

**Láskavý Kriste, Pane náš**

Mel. Ž. 42: Ako živú vodu hľadá 8.7.8.7.7.7.8.8.

1. Láskavý Kriste, Pane náš,

milosť svoju ponúkaš.

Nech dar Ducha vždy prijmeme,

len Jemu sa oddáme,

aby v nás On prebýval,

diabol s nami nehýbal.

Životy naše sám spravuj,

cestu k Tebe nám ukazuj.

2. Slovo stalo sa už telom:

„Ježiš vraví, to ja som.“

Aby Slovo prebývalo,

v nás sa zakorenilo.

Na slávu Jeho hľaďme,

a verne Ho vzývajme.

Ono plné milosti je,

pravda Jeho večne žije.

3. On je ten uholný kameň,

držme sa Ježiša len.

Utekajme k Jeho bránam,

Písmo je svedectvo nám.

Duchu, ó, daj moc slova

pre nášho kazateľa,

nech to Slovo Božie mocné

sŕdc našich sa tu dnes dotkne.

T. Sabovik

**Len lásku a milosť**

Mel. č. 591: Ó, príďže, príďže, leto 9.8.9.8.9.9.

1. Len lásku a milosť, Ty náš hosť,

Bože – dávaš od večnosti.

Tu sme všetci z Tvojej milosti,

Tebe i všetkým pre radosť.

Len Ty sa staráš o človeka,

to je Tvoja láska odveká.

2. Aj keď biedu niekedy trieme,

Ty si nám to potešenie.

na Teba sa vždy spoliehame,

Vo viere nech nádej máme.

Bez Tvojej podpory hynieme,

žiť sami bez Teba nevieme.

3. Na Tvoj obraz sme my stvorení,

no boli sme neposlušní.

V Synovi si nám dal útechy,

keď zobral On naše hriechy.

Ježišu, daj sa nám podvoliť,

aby sme mohli v svätosti žiť.

4. Tak svojim si večnosť pripravil,

keď si smrť sily pozbavil.

Tam hore, kde Ty teraz tróniš,

miesto pre svojich pripravíš.

Tak si nám to sľúbil, ó, Pane,

preto v spoločenstve žiť chceme.

5. Vždy len Tebe veríme, Bože,

že Duch Svätý nám pomôže

raz z milosti aj skrze vieru

dôjsť s Tebou k svätému zmieru.

Dnes sme veriaci všetci istí,

čo On sľúbil, to aj zaistí.

T. Sabovik

**Len Teba milujem**

Mel. č. 551: Kiež Ťa viac milujem 6.4.6.4.6.6.6.4

1. Len Teba milujem, ó Bože môj,

veď z Tvojej milosti, navždy som Tvoj.

Ty si ma oslovil, život môj pozmenil,

keď som ja uveril, Tebe slúžil.

2. Aj teraz ďakujem, za to čo som,

že som ja zrastený s vínnym kmeňom.

Buď vďaka len Tebe, že Ti môžem slúžiť,

Tvoje Sväté meno, často chváliť.

3. Ty si ma povolal, plán so mnou mal.

Neprajníkov mojich, navždy zahnal.

S radosťou úprimne, slúžiť Ti pokorne,

len síl dávaj Ty mne, žiť tu skromne.

4. Navždy jedinému, Bohu chvála!

Mne to pripomína, Jeho sláva.

Na Teba spolieham, ja sa neodkláňam,

len Tvojim zostávam, veď Písmo mám.

5. Ach, pomôž mi, Pane, nech Slovo znie,

veď sa pri Ňom človek, za každým chvie.

Ty si Syna poslal – On sa obetoval,

a kto sa Mu oddal, večnosť si dal.

T. Sabovik

**Môj Ježišu**

Mel. č. 260: Ach môj Pane 8.7.8.7.

1. Keď máš problém, už dnes môžeš,

vykročiť za Ježišom.

Dobrá vec je, keď to chápeš,

prinesie ti v žití zlom.

2. Rozlúčiš sa s tou prázdnotou –

obklopuje ťa nádej.

Stíš sa v Pánu tou dobrotou,

žiaľ svoj ihneď Mu vylej.

3. Never zlému, čo ťa zvádza:

že smrťou všetko končí.

Do rozpakov ťa privádza –

však ty nie si na konci!

4. V Svätej knihe takto stojí:

že Boh ľudí miloval.

Žiadajúcich Syn napojí,

ktorého nám sám poslal.

5. Ježiš žije, v Neho uver,

aby si nezahynul.

Otvor srdce, splatíš úver,

aby ťa On privinul.

6. Lebo každý, kto uverí,

večný život bude mať.

Ten kto srdce, nepokorí,

bude v pekle vždy pykať.

T. Sabovik

**Nádej dnes máme**

Mel. č. 545: Smieť žiť pre Krista 9.9.10.9

1. Nádej dnes máme v Ježišovi.

On nám vydobil, život nový.

Večnosť pripraví, miesto zaistí,

len poďme za Ním, buďme istí.

2. Nádej dnes máme v Ježišovi,

prijať každého, je hotový.

Veď prišiel na svet, aby nás spasil,

a z ohňa pekla, tak uchvátil.

3. Nádej dnes máme v Ježišovi.

Dajme sa celé už Pánovi.

Chváľme Ho stále, kým milosť Jeho,

veď zajtra možno, je neskoro.

4. Nádej dnes máme v Ježišovi.

Uctiť Slávneho, sme hotoví.

Do knihy vpíše, meno života,

veď On je láska a dobrota.

5. Nádej dnes máme v Ježišovi,

na svadbu poďme Baránkovi.

Nuž poď, neváhaj, Bohu sa klaňaj,

len Jemu úctu stále vzdávaj.

T. Sabovik

**Nech je naveky požehnané**

Mel. č. 545: Smieť žiť pre Krista 9.9.10.9.

1. Nech je naveky požehnané,

len Tvoje meno Hospodine.

Veď Ty si sľúbil, že ten nezhynie,

kto sa len Teba pridržuje.

2. Nás deti svoje si utvoril,

do sveta toho, žiť položil.

Radi sa majte, zem naplňujte,

na slávu Bohu vyspevujte.

3. Človek zvedený, zlý víťazí,

dedičný hriech nám brať prichodí.

Ježišu, hriechy na kríž vynášaš,

a tak nás s Otcom opäť spájaš.

4. Kráčať za Tebou, veď nás voláš,

milosti pre nás všetkých dosť máš.

Pomôž: „Tu som ja, pošli mňa.“ Chcem ísť,

aj keď je ťažko, svoj kríž nám niesť.

5. Misiu cirkvi dnes nesieme,

Ducha Svätého prosiť chceme.

Trojjedinému spievať na slávu,

za milosť, lásku, vzdávať chválu.

T. Sabovik

**Nechýba nám**

Mel. č. 372: Sláva buď večná 11.11.11.5.

1. Nechýba nám to, že o nás nepíšu,

na piedestáloch, mena sa nekníšu.

Pokoj získame, keď len Boha máme,

k našej záchrane.

2. Ty nás miluješ – Syna obetuješ

a tak každý kto, sa s Ním stotožňuješ,

len Sväté Slovo, radostné ty hlásaj,

Jeho, vyznávaj.

3. Ťažko je uznať, vedzte hriešny ja som,

pripustiť svetu, som tým nešťastnikom.

Evanjelium – to je nádherná zvesť -

všetkých k Bohu viesť.

4. To zamyslenie, i uvedomenie,

nám už pôsobí, naše prebudenie.

Pod ten kríž Kristov, sa my včas zohnime,

navždy Ho cítime.

5. My už dnes vieme, na Ňom závislí sme,

lebo len z Jeho, milosti žijeme.

On oslávený, my sme zachránení,

krvou obmytí.

T. Sabovik

**Nič lepšie**

Mel. č. 235: Zostane navždy slovo Božie 9.9.9.9.9.9.

1. Nič lepšie sa nám nemohlo stať,

ako Evanjelium dnes mať,

/: to, ktoré nám náš Pán ponúka

o spasení pre nás náuka.:/

2. Dávno sa Pánovi zachcelo,

aby sa Písmo späť vrátilo.

/: Reformátorov On povolal,

očistu tak v cirkvi vykonal.:/

3. Dnes to učenie očistené,

všade veriacim predkladané,

/: všetci sa Mu už odovzdajme,

len Ježiš je Pán, vyhlasujme.:/

4. Duchu Svätý, Ty nás posmeľuj,

na ceste viery dosť síl udeľuj.

/: V spoločenstve ľudu Božieho,

pomôž vojsť do kráľovstva Tvojho.:/

T. Sabovik

**Nové tisícročie už**

Mel. č. 237: Múdrosti poklad z neba 7.6.7.6.6.7.6.7.6.

1. Nové tisícročie už, Bože Trojjediný,

pevne stojíš na stráži tej presvätej cirkvi.

Veď Ty si zariadil, aby ju očistili,

Sväté Písmo si dal, aby ho študovali,

v Ňom Ťa poznávali.

2. Udeľuj svojej cirkvi to Slovo, sviatosti,

nech v svätej náklonnosti, úprimnej radosti

Teba velebíme, na slávu Ti spievame.

Písmo vždy čítame, chrám Tvoj navštevujeme,

radosť v srdci máme.

3. Zjednocuj v poslušnosti, po Tebe v známosti,

aby obnova cirkvi pre nás i svet celý

bola navždy v cieli, daj nám to, Bože veľký.

Daj aby šafári tu v obnovenej cirkvi

len Teba chválili.

4. Tvoje svetlo nám vždy svieť, aby sme už z lásky

aj blížnym pomáhali v zdraví i v nemoci.

Trojjediný Bože, oddiaľ sám iných bohov,

ktorých my nechceme, ale nech Tvojich poslov

s láskou počúvame.

T. Sabovik

**Nový rok si dal**

Mel. č. 281: Skala vekov jediná 7.7.7.7.7.7.

1. Nový rok si dal zas nám, prichádzaš tešiť nás sám.

Vôľa Tvoja a milosť, aj veľká dobrotivosť

žičili nám doteraz, aby sme slávili zas.

2. K nám si sa Ty, ó, Pane, priznal v svojej ochrane.

Dobrodenia si nám dal, aby Ťa človek vzýval.

Ježišu, ach, požehnaj, lásky viacej nám dávaj.

3. V nádeji sa koríme, len Teba si už ctíme.

Udeľ nám požehnania, nech sa Ti všetko klania.

Hriechy si vzal na seba, Tebe chvála, veleba.

T. Sabovik

**Ó, Bože, tak si zariadil**

Mel. č. 455: Ó, Pane Bože s nami buď 8.10.9.7.

1. Ó, Bože, tak si zariadil

aby Syn Tvoj nás z hriechov vyprostil.

Zmierení sme tou svätou krvou,

darovanou obetou.

2. Ty nás za očistených máš,

len či nám stále pevnej viery dáš,

aby sme vždy v Teba verili,

Tebe stále slúžili.

3. Pane, darmo chcenie máme,

hoci smieme, robiť to nevieme.

Preto Kriste – Vykupiteľu,

pomôž nielen v nedeľu.

T. Sabovik

**Ó, Kriste, pastier**

Mel. č. 591: Ó, príďže, príďže 9.8.9.8.9.9.

1. Ó, Kriste, pastier si Ty aj náš,

aj v hluku sveta čuješ nás.

Veď vidíš, Pane, že blúdime,

buď Ty sám svetlom, prosíme.

Sám duše naše na milosť ber,

nech ideme zas, ten správny smer.

2. Nech láska k Tebe množí sa v nás,

počuj nás, Bože, v každý čas.

Za materinskú reč chváloreč,

ňou dvíham hlas svoj k Tebe hneď.

Ježišu, obrať duchovný zrak,

a zažeň od nás ten bludný mrak.

3. Prostredník náš, Kriste jediný,

z lásky si vzal naše viny.

Daj sa nám v Tebe očisťovať,

lásku rozdávať, vieru mať.

S Tebou my chceme stále už žiť,

a tam v nebesiach, raz Ťa sláviť.

T. Sabovik

**Ó, radosť zvesti prorockej**

Mel. Ž. 84: Ach, aké sú, Bože, milé 8.8.9.8.8.9.8.8.

1. Ó, radosť zvesti prorockej:

Povedzte dcére sionskej,

ajhľa, tvoj Kráľ k Tebe prichádza,

krotký, sediac na oslovi.

Aj nás to slovo osloví:

Spása, večný život prichádza!

Spievaj: Hosanna v radosti

Ježišovi na výsosti!

2. Jasaj, Jakobe zvesela,

milosť chce schvátiť aj Teba.

Plesaj, každá duša kresťanská,

uvedom si vážnosť Písma.

Predpovedané – vec istá,

nádej máš duša pohanská.

Teraz slávnostný vstup osláv,

na večnosť sa aj ty priprav.

T. Sabovik

**Ochranca môj dobrý**

Mel. č. 253: Buďže so mnou, Pane 10.10.12.10.

1. Ochranca môj dobrý, Ty o mne vieš,

Ducha Ty Svätého na mňa zošleš.

Bez Tvojho riadenia časté pochybenia

v tom svete prežívam do skonania.

2. Tebe sa oddávam, len Ty ma chráň,

pred dielom satana vždy ma obráň.

Vieš, aký som krehký bez Tvojej podpory,

nenájdem opory, Bože dobrý.

3. Kým som ja tu, Pane, tvojim chcem byť,

milosti ja Tvojej chcem sa tešiť.

Ty si ma miloval, ešte som tu nebol,

tak si sa rozhodol, aby som bol.

4. Až ma raz z časnosti odvoláš v stan,

príbytok tam hore daruješ sám.

Rozhodnutie Tvoje, brať ma v svoje voje

do večnej otčiny k sebe hore.

T. Sabovik

**Odkaz, Kriste, Ty si nám dal**

Mel. č. 287: Láska Božia 8.7.8.7.8.7.8.7.

1. Odkaz, Kriste, Ty si nám dal, byť svedkami Tvojimi,

posvätení sme my Tebou, a uznaní svätými.

Los Tvoj padol teraz na nás, pomôž že nám, prosíme,

aj Ducha Ty zošli na nás, nech my ho hneď cítime.

2. Aj keď sme my posilnení, bázeň stále my máme,

daj múdrosti, Hospodine, nech robíme oddane.

Nauč nás Ty chváliť Teba, srdce nech Ťa velebí,

poznávame samých seba, jak sme krehkí a slabí.

3. Vôľa Tvoja tak rozhodla, až do končín zeme ísť,

pomáhaj vždy, Bože mocný, ľudia môžu všade prísť.

Veď dnes my tu, zajtra iní, meno Tvoje chvália tam,

dnes v synovskej poslušnosti, vzýva Boha celý chrám.

4. Viera v Teba nech pomáha, silnejšími stále byť,

Tvoje svetlo jasne svieti, pomáha nám v svete žiť.

Vôľu máme, odvahy daj, verejne Ťa vyznávať,

teraz spevom aj v modlitbách, Teba Pána uznávať.

5. S Tebou stále, Otče večný, nebojíme sa sveta,

súdiť budeš, nás Ježišu, platí tam Tvoje „veta“.

Bratia, sestry, nebojte sa, tejto krátkej časnosti,

veď Syn Jeho nám pripravil, pobyt v krásnej večnosti.

T. Sabovik

**Ospravedlň ma môj Bože**

Mel. č. 491: V Pánovi usnúť v sladký sen 8.8.8.8.

1. Ospravedlň ma môj Bože,

kto iný to zrobiť môže?

Tvoj Syn aj za mňa tam skonal,

aby som Ťa večne vzýval.

2. Kriste, aj teraz v starobe,

volám k Tebe jak v chorobe,

odožeň odo mňa ten svár,

nech čistý uzriem Tvoju tvár.

3. Ospravedlň ma pred bránou,

Tvoja milosť mi obranou,

veď uzriem Tvoju podobu,

vtedy, na konci odchodu.

4. Ty sám mi zmy všetky viny,

nemôže to nikto iný,

si Vykupiteľ jediný,

Ježišu, som veľmi vinný.

5. Zrodil som sa v Adamovi,

z milosti vstanem v Kristovi.

Ako prvotina si vstal,

odvtedy viem, aj mňa si vzal.

T. Sabovik

**Pomôž , Bože**

Mel. č. 445: Duchu Svätý, príď, naplň nás 8.8.8.8.8.8.8.9.8.

1. Pomôž, Bože, v tejto chvíli,

aby sme Ťa velebili.

Nádej si nám do srdca vlial,

keď si nám Syna svojho dal.

Nech o Slove rozjímame,

modlíme sa a spievame.

Kriste, zober nás na milosť,

len Ty si naše spasenie – cnosť,

s Tebou chceme prežiť večnosť.

2. Dôkaz Božej spásy máme,

daj nech sa viac namáhame.

Aj keď sa my snažiť chceme,

príde často, čo v nás drieme.

Pokušiteľ takto šepká,

nechaj toho ešte dneska.

Nechal si nám Pane veno,

posväť sa vždy, len Tvoje meno,

hľaďme na kríž dnes už smelo.

T. Sabovik

**Pomôž duši**

Mel. č. 202: Haleuja! Haleluja! Vstal 8.8.7.8.8.7.8.8.7.

1. Pomôž duši z tej márnosti,

môj Bože v svojej milosti.

Kto sa obraciaš k Nemu,

k Spasiteľovi milému,

nájdeš pokoj srdcu mdlému.

Ver, v nikom v tomto svete

nedôjdeš ty k správnej méte.

Chráni ťa pravica Božia,

stoj, činy nech sa množia.

2. Vieš časnosť rýchlo pominie,

za vieru je miesto iné.

Krátka doba hriešnika –

verných odmena veliká.

Ti čo dobré rozsievali,

už sa im viac nemáli.

Ak sa ti srdce pokorí,

pokoj si našiel v Pánovi

sveta, nebies Kráľovi.

T. Sabovik

**Posol Boží**

Mel. č. 343: Drahý Pane Ježišu 7.7.7.7.7.7.7.7.

1. Posol Boží nám daný,

Ježiš predpovedaný.

Narodil sa nám z Panny,

ten nechcený Kráľ slávny.

V Jordáne Ho Ján krstí

a keď vychádza z vody,

Otec Duchom prijíma,

požehnáva si Syna.

2. V Ježišovi zjavený,

ten náš Boh bez premeny,

pretrhol On stenu tmy,

prišiel v tele ako my.

Život ľudský Boh Mu dal,

proti zlu sveta povstal.

Utrpenie podstúpil,

z temna hriechov vykúpil.

3. Umrel, pochovaný bol,

dielo svoje dosiahol.

Prvý tak z mŕtvych vstáva,

k nebesám smer On máva.

Pripravujte cestu len

na ten slávny súdny deň.

Syn sa k nám už hotuje –

Otec všetko spravuje.

4. Znovuzrodení, čujte,

na smrť sa vy hotujte.

Takých náš Pán už čaká,

Jemu buď za to vďaka.

Tak všetci moji svätí,

čaká vás život večný,

vieru ste zachovali,

večnosti sa dočkali.

T. Sabovik

**Radostne Mu spievajme**

Mel. č. 554: Vezmi, Pane, život môj 7.7.7.7.7.

1. Radostne Mu spievajme,

veselo prespevujme,

Spasiteľa vítajme,

v srdci miesto hotujme,

v srdci miesto hotujme.

2. Pán Boh sa už zmiloval,

tak nám Syna daroval,

každý kto Ho vyznával,

nádej spasenia prijal,

nádej spasenia prijal.

3. Sviatok veľký čakáme,

chválu Jemu vzdávame.

Telom našim sa sklonil,

aby večnosť pripravil,

aby večnosť pripravil.

4. Oslavujeme Pána,

Jeho milosť nám daná.

Vítaj nám v nemluvniatku,

v tom malom pacholiatku,

v tom malom pacholiatku.

5. Česť, chvála za tie cností,

buď Bohu na výsosti!

Zahoďme už vinu, blen,

Tebe vďaka, Otče len,

Tebe vďaka, Otče len.

T. Sabovik

**Reformuj nás**

Mel. č. 344: Ježiš Kristus, Ty štedrý kňaz 8.8.8.4.

1.Reformuj nás stále Kriste,

veď sa vrátiš k nám zaiste.

Vieru Duchom sám upevňuj,

nás posilňuj.

2. Hriešni sme od narodenia,

nehodní tak Tvojho mena.

Odporné je nám už hriech mať -

Tebe ho dať.

3. Na Tvoj príchod nás pripravuj,

toho zlého k nám prísť varuj.

Daj, nech sa Ti odovzdáme,

Teba máme.

4. Len Ty to vieš sám zariadiť,

modlitbou aj spevom chváliť,

mamone sveta sa vzdialiť,

Tebe slúžiť.

T. Sabovik

**Sám požehnaj**

Mel. č. 579: Ó, Otče náš na nebesiach 8.8.8.8.8.8.

1. Srdce naše Boha chváli,

veď čo sme my teraz siali,

požehnal si tam v chotári.

Révu sme do zeme dali,

čo treba, aby sme mali,

polievali Tvoje chmáry.

2. Vždy berieme z Tvojej ruky,

keď požehnáš, je dosť múky.

Sejba, žatva sa pominú,

no kým tie dni už nastanú,

obmy dušu Ty oddanú,

nech nepozná viac pohanu.

3. Ako si chcel, Pane milý,

tie znaky sme predložili,

pamiatku smrti uctili,

od hriechov sa očistili.

Chceme Tvoj odkaz stále znať,

účasť s Tebou na veky mať.

T. Sabovik

**Slávme opäť**

Mel. č. 567: S Ježišom chcem 10.9.10.9.

1. Slávme opäť, veď rád mal Boh, ten svet.

Človek spievaj, Ježiš je ten Kvet.

Neváhaj ty, ale rýchlo sa zblíž

s Jeho láskou sa ty už snúbiš.

2. Drahý Ježiš, po ktorom ty túžiš,

prišiel z neba, k Nemu sa ty zníž.

Pán sa teší, dáva ti dní milé,

poď ty za Ním, už v plnej sile.

3. Dieťa milé, chvíle sú dnes vhodné,

otvor srdce, však je už plodné.

Veď aj láska Bohom rozdávaná,

srdcu tvojmu je prikladaná.

4. Krista každý nasledovať už smieš,

teraz si to, pochopil a vieš,

že korunu víťazstva vždy dáva,

kde je ctená len Jeho sláva.

5. Teraz keď chceš, zo zlej cesty hneď zísť,

rozhodní sa, za Ježišom ísť.

On má bránu, spásy otvorenú,

víta dušu, každú zmierenú.

6. Splnilo sa, Tvoje zasľúbenie,

berie ho aj, to pokolenie.

Spasiteľa svojho dnes už máme,

srdce Ti dávame náš Pane.

T. Sabovik

**Stôl milosti, Bože dobrý**

Mel. č. 366: Rosu dajte, ó, nebesia 8.7.9.9.

1. Stôl milosti, Bože večný,

je nám už pripravený,

my skúmame, či sme ochotní,

začať hneď život obnovený.

2. Nám sa dary odkrývajú.

obetu znamenajú.

Videl si cez kajúci týždeň

či sme získali Tvoju priazeň.

3. Alebo sme neobstáli,

skúšku sme my nezvládli.

Život, vieru porovnavali,

vyšlo nám: sme slabí, biedni, zlí.

4. No pre krv Tvoju najdrahšiu

Ty nás, milý Ježišu,

darmi svojimi obdariť chceš,

nakŕmiť dušu len Ty môžeš.

5. Berieme to sväté telo,

čo sa za nás vydalo.

Znak chleba, čo je nám dávaný,

ním sme stále oživovaní.

6. My tak ako učeníci

pime z kalicha všetci,

tá krv na odpustenie hriechov

nás obmýva z našich priestupkov.

7. Živ Ty, Bože, naše duše,

túžime po živote.

Vieme, že večnosť pripravená

tým, čo sa držia Tvojho mena.

8. Dal si zasľúbenie svoje,

požehnaj i nám hojne.

Dobro, láska nech v nás zostáva,

túžba po večnosti nastáva.

T. Sabovik

**Stvoriteľu náš premilý**

Mel. č. 560: Ó, pútnici, kam kráčate? 8.7.8.7.8.8.8.7.8.7.

1. Stvoriteľu náš premilý,

buď s nami v tejto chvíli,

keď Ťa chceme oslavovať.

za všetko poďakovať.

Veď si nás sám stvoril z lásky,

dal srdce, dušu, vzhľad krásny,

aby Ti bol človek vďačný,

veď si Boh nekonečný.

Človeka si tak požehnal,

všetko z lásky daroval.

2. Hovoríš: „zem podmaňujte,

ploďte a rozmnožujte

všetko ovocie byliny,

pre všetkých nás pokrmy.“

Čo si stvoril, Ty náš Pane,

slúži nám ku Tvojej sláve –

človek, slnko, mesiac, nebo

je veľké Tvoje dielo.

Vidíme, že nás miluješ,

potrebným korunuješ.

3. Chválu vďaku Ti vzdávame,

srdcia už otvárame,

len pomáhaj Duchom svojim,

nech sme vždy ľudom Tvojim.

Aj Syn Tvoj, na zemi už žil,

a hoci nikdy nechybil,

my sme predsa ľudia krehkí,

keď pokúša ten vrtkí,

prosíme od Teba silu,

upevňuj našu vieru.

T. Sabovik

**Svojmu Bohu sa podriaďme**

Mel. č. 278: Obnov ma, svetlo z výsosti 8.8.8.8.

1. Svojmu Bohu sa podriaďme,

veď sme Jeho, to už vedzme.

Bohabojný život žime,

zatiaľ v Jeho milosti sme.

2. Bohu svojmu sa poddávaj,

urob to už dnes, neváhaj.

Však On všetkých nás miluje,

láskou svojou nás spojuje.

3. Nech duša nám pripomína,

že len v Ňom sa už vyníma.

Priblížme sa všetci svätí,

veď nám chystá život večný.

4. Rozlúčme sa my už s hriechmi,

vyznajme ich, nejdú s nami.

Na modlitbách chceme už stáť,

večné blaho môžeš nám dať.

T. Sabovik

**Tajomstvá nás zožierajú**

Mel. Ž. 15: Kto bude v stánku prebývať 8.9.8.8.9.

1. Tajomstvá nás zožierajú,

na svetlo sa nám vyniesť nechcú,

dusia nás tak naše hriechy.

Zanechajme všetky prieky,

máme pokoj na večné veky.

2. Písmo tiež tajomstvá skrýva,

Biblia ich očiam ukrýva.

Veď ona je Božím slovom,

nemáme vedieť o všetkom,

postupne zvieme o potrebnom.

3. Naučme sa Duchom vidieť,

vo viere sa o Boha oprieť,

však Pán nám milosť ponúka,

miluje verne hriešnika,

obsah Slova k nám preniká.

4. Láska, milosť, to od Neho,

aj tajomstvá sú dielom Jeho,

však vtelenie, či vzkriesenie,

nie ľuďom na pochopenie,

ale Pána na uctievanie.

5. Nech sa človek stále snaží,

poznať čo nám z Písma osoží-

objasní nám to Duch Boží.

„Keď však príde On, Duch pravdy,

uvedie nás do každej pravdy...“

T. Sabovik

**Tak sa Kristus k tebe znížil**

Mel. č. 445: Duchu Svätý, príď, naplň nás 8.8.8.8.8.8.8.9.8.

1. Tak sa Kristus k tebe znížil,

aby ťa navždy povýšil.

Bohatý chudobným sa stal,

aby si v Ňom ty nádej mal.

Proti zákonom prírody

sa nám Mesiáš narodí.

Mladosť prežije pri svojich,

aby vyzdvihol raz On mŕtvych.

Jemu večná, nech je sláva.

2. Ježiš zahnal náš strašný sen,

keď zostúpil na túto zem.

Tak On naše zatratenie

zmenil na slávne spasenie.

Aby si večný život mal,

tvoje hriechy na seba vzal.

Daj, nech sme vštepení v Teba,

prijmime vierou dobrodenia.

Jemu večná, nech je sláva.

3. Silní prišli i odišli,

no On ostal Svätý, Večný.

Tak mocou evanjelia

a láskou ten svet pretvára.

Ak túžiš byť raz tam pri Ňom,

obleč nový šat, to zlé zlom,

pôjdeš šťastne už životom

s našim verným Vykupiteľom.

Jemu večná, nech je sláva.

T. Sabovik

**Tak v Bohu sa nám zjavila**

Mel. č. 455: Ó, Pane Bože, s nami buď 8.10.9.7.

1. Tak v Bohu sa nám zjavila

už vtedy veľká milosť Kristova.

Nádej majú, ktorí Jeho sú,

tí nikdy nezahynú.

2. On vidí, všetci zhrešili,

a tak slávy Božej sa minuli.

Týka sa Židov, nás i Grékov,

nezbavili sa hriechov.

3. Tí, ktorí Ho oslavujú,

vieru pevnú v Kristovi získajú.

Budú raz tam Ním vykúpení

Jeho krvou z milosti.

4. Tým bude hriech už zmazaný,

verní budú ospravedlnení,

vierou pevní, Kristom prijatí,

vykúpení, už čistí.

5. To viera, spásy istota

aj láska, skrze Svätého Ducha

je veriacim v srdciach rozliata,

oj, milosť to nám svätá.

T. Sabovik

**Ten deň siedmeho apríla**

Mel. č. 283: Kúpil si ma, Pane, sebe 8.8.8.8.

1. Ten deň siedmeho apríla,

oslavná to pre zbor chvíľa.

Dvetisíc dva – zbor slovenský

v Košiciach je obnovený.

2. Tak nám dal Pán, tak byť malo,

Bohu chvála, že sa stalo.

Spiatočníci, nereptajte,

radšej ruku k dielu dajte.

3. Veď vidíte, žehná nám pán,

z hrobu dvíha Otec Ho sám.

Cirkev žije, aj ten náš zbor,

uver – oži, pozri na chór.

4. Vo Vzkriesenom ty nádej máš,

nie v tom v čom sa, dosiaľ kocháš.

Poď ty za Ním, si krstený,

zahoď časné, buď spasený.

5. Trojjediný Tebe chvála,

nech je vzdaná česť a sláva,

svoju cirkev Ty sám kriesiš,

na ramenách svojich nosíš.

T. Sabovik

**Teraz v tento čas**

Mel. č. 281: Skala vekov 7.7.7.7.7.7.

1. Teraz v tento krásny čas,

dvíhame my, Bože, hlas.

Veď si sa nám dožiť dal,

aby človek vek ten mal.

Zato sa mi hneď chceme,

ďakovať Ti, veď smieme.

2. Tebe nech je sláva česť,

chválu, vďaku, chceme niesť.

V Tvojich sieňach Ty nás skry,

však aj spevom v tieto dni,

na milosť si nás už vzal,

za čo Ti zbor chválu vzdal.

3. Posväť Ty sám našu púť,

Otcom všetkých stále buď.

Berieme, čo pre nás máš,

čo nám dĺžiš, všetko dáš.

Deti Tvoje nech už sme,

hoci je deň a či v tme.

4. A aj v sieňach Tvojich tam,

kde nebude žiadny klam,

Teba sláviť budeme

z lásky k Tebe, to chceme.

Večnosti tam prijať dar,

ktorý si nám Bože dal.

5. Spievať s láskou my smieme,

aj keď nie sú vždy siene,

kde prebývaš v svätosti

v svojej Božskej milosti.

Ježiš preto na kríž šiel,

že nás zmieriť s Otcom chcel.

Tibor Sabovik

**Trojjediný, Ty kraľuješ**

Mel. Ž. 60: Na nás si, Bože, zanevrel 8.8.8.8.8.8.9.9.

1. Trojjediný, Ty kraľuješ,

milosťou nás naplňuješ.

Zachovaj naše životy,

a prebývaj v každom srdci.

Obdar Duchom služobníka,

Božia moc nech neuniká.

No sila Tvojho požehnania,

vylievaná buď bez prestania.

2. V Synovi svojom sa k nám maj,

k ľudu svojmu sa priznávaj.

Pomôž, nech nás zlo nekvári,

daj nám byť pri Tvojej tvári.

Nasýť nás Ty mnohým dobrým,

nech je naším povolaním,

Teba vzývať, všade vyznávať,

na Božiu milosť sa spoliehať.

3. Veď Ty vždy, Hospodine náš,

milosť svoju nám ponúkaš.

Nech dar Ducha prijmeme,

len Jemu sa oddávame,

aby v nás Duch Tvoj prebýval,

a diabol s nami nehýbal.

Životy naše Ty sám spravuj,

cestu k večnosti nám ukazuj.

T. Sabovik

**Ty si pravda**

Mel. č. 356: Príď, Spasiteľ sveta, príď! 7.7.7.7.

1. Viem, Bože : „Ty si pravda,

ktorá vyslobodzuje!“

Aj mňa oslobodzuje

od hriechov. On síl dodá.

2. Ja Ti verím Ježišu,

aj keď Ťa zatracujú,

mnohí neuznávajú

prijmi vďaku najvyššiu.

3. Slávne Ťa Otec vzkriesil,

jedným na pohoršenie,

druhým pre posmievanie,

mne, aby som večne žil.

4. Choďte po celom svete,

Slovo Jeho hlásajte,

nádej v spasenie máte,

život večný získate.

T. Sabovik

**Ukrižovaný Kristus**

Mel. č. 488: Keď tak nečakane 12. 12. 12. 12.

1. Ten ukrižovaný, tam na kríži visí,

to náš Ježiš drahý, koná v Božej moci.

Otec tak rozhodol, kríž na Neho dať chcel,

aby človek hriešny, hriechov čistý byť smel.

2. Závdavok spasenia, tak človečenstvu dal,

aby každý verný, kto Ježiša uznal,

Jeho bolestnú smrť za bláznovstvo nemal,

ale na svätú krv sa vždy len spoliehal.

3. Ty človeče slabý, nespasí ťa mýtus,

pomôcť ti môže len, zmŕtvychvstalý Kristus.

Radosť s Ním a večnosť, Božej lásky veľa,

keď to smerovanie je na Spasiteľa.

T. Sabovik

**V hriechu som**

Mel. č. 272: Do cudziny 8.8.8.8.7.

1. V hriechu som na svet zrodený,

všetci sme ním poznačení.

Človeče, ty ľutuj hriechy,

lebo ujde život večný,

premrháš ho so zlými.

2. Môžeš byť od hriechov čistý –

krv Ježiša ťa očistí.

Ak úprimne oľutuješ,

Spasiteľa nasleduješ,

znovuzrodený si ty.

3. Do knihy si zapísaný,

vodou, Duchom očistený.

Ver ty vždy len v Syna Jeho:

odpustenie je od Neho,

raj je už pripravený.

4. Ten nebude už súdený,

kto je vierou obdarený.

Ale ten, kto neuverí,

iste bude odsúdený,

keď sa s Ním včas nezmieri.

T. Sabovik

**V Kristovi sa rozhojňujme**

Mel. č. 424: Vstal z mŕtvych Kristus 8.8.8.4

1. V Kristovi sa rozhojňujme,

nádej svoju v Ňom skladajme.

Trpel za nás, krv vylieval, haleluja!

2. Syn Boží káže ako žiť,

pomôž nám to, Pane, plniť,

tak sa už tu ľúbiť Tebe, haleluja!

3. Príkazy my jasné máme,

pomôž Duchu, nech zvládame,

je to Tvoje posvätenie, haleluja!

4. Prehmatov sa vyvarovať,

blížnych svojich neoklamať,

lebo pomstí sa nám náš Pán. Haleluja!

5. K čistote nás sám On zrodil,

aj posvätil Duchom Svätým,

nepohŕdaj Bohom svojim, haleluja!

6. Stále máme Písmo čítať

a vo spolok sa milovať,

robiť čestne, napomínať, haleluja!

7. Nádejať sa a nesmútiť,

za Ním len ísť, Jemu slúžiť,

po večnosti stále túžiť. Haleluja!

8. Pozostalí v tomto čase,

príde Ježiš, opäť – zase,

keď zaznie hlas archaniela, haleluja!

9. Budeme tak uchvátení,

hneď v ústrety už Pánovi-

žiť s Ním v sláve, premenení. Haleluja!

T. Sabovik

**Veľká nádej**

Mel. č. 477: V kráľovstve Božom 10.10.8.8.8.8.8.8.

1. Starajte sa všetci o potomstvo,

lebo ich čaká Božie kráľovstvo.

V službu Jemu zasväcujte,

ku krstu ich prinášajte.

V bázni k Bohu naúčajte

v bázni k Bohu naúčajte,

na to v žití pamätajte

o svojich sa tak starajte.

2. Výchova, to poslanie rodičov,

ale taktiež aj sestier a bratov.

Len ratolesti krstené,

Duchom Svätým osvietené,

uveriace ako deti,

uveriace ako deti,

sa večnosti raz dožijú,

keď svoj život s Ním prežijú.

T. Sabovik

**Viem, Bože**

Mel. č. 525: Poďte, lační, žízniví 7.7.7.7.

1. Viem, Bože: „Ty si pravda,

ktorá vyslobodzuje!“

Aj mňa oslobodzuje

od vín, čo ich On zmýva.

2. Ja Ti verím, Ježišu,

aj keď Ťa zatracujú,

mnohí neuznávajú,

prijmi vďaku najvyššiu.

3. Slávne Ťa Otec vzkriesil,

jedným na pohoršenie,

druhým na posmievanie,

mne, aby som večne žil.

4. Choďte po celom svete,

Slovo Jeho hlásajte,

nádej v spasenie máte,

život večný získate.

T. Sabovik

**Vierou pevnou tam**

Mel. č. 490: Len do Teba nádej vkladám 8.8.12.8.

1. Vierou pevnou tam Abrahám

Bohu sľúbi: „syna Ti dám.“

Tak už oltár postavil on, syna zviazal

a Izáka na drevo dal.

2. Abrahám do ruky nôž vzal,

aby syna tam zarezal.

Anjel Pána naňho volá: „neubližuj,

nôž ty k nemu nepribližuj.“

3. Silná je už tvoja viera,

poslúchneš ty svojho Boha.

Veď ty syna jediného neodoprieš,

ale Bohu darovať chceš.

4. Oči zdvihol hneď Abrahám,

zachytený v húšti baran.

A tak obeť spaľovanú ním nahradí,

veď hore Pán na nás hľadí.

5. Anjel zvolal tak druhý raz:

„uposlúchol si ty môj hlas.

Boh rozmnoží potomstvo ti, požehnaní

budú už ľudia na zemi.“

T. Sabovik

**Všetci ľudia, čo dôverujú**

Mel. Ž. 125: Všetkých, čo Bohu 9.6.6.9.9.5.

1. Všetci ľudia, čo dôverujú

už Hospodinovi, sú vám ako Sion.

Za Božej pomoci stojí on,

nepohne sa, trvá na veky,

na večné veky.

2. Boh Jeruzalem v láske vždy mal,

okolo vrchy dal. Ľud veľmi miloval,

preto ho napomínal – karhal.

A zostáva s ním náš Boh veľký,

teraz i navždy.

3. Ľud veriaci v Ježiša Krista,

obrátení Židia, alebo pohania,

všetci, čo sú úprimní srdcom.

On nás chráni a volá v svoj dom,

zostávajme v Ňom.

4. Láskavý Pán i skúša svojich,

všetkých spravodlivých,

len Jeho už boli,

na svet skazený nehľadeli.

On tých ochráni i oslávi,

tam v sieňach slávy.

5. No po krivých cestách chodiaci,

Boha nemajúci, neposlúchajúci –

tých zaženie zo svojej moci.

Bude pokoj nad Izraelom,

vtedy pred koncom.

T. Sabovik

**Všetci spolu**

Mel. č. Ž 66: Nuž poďte a Bohu plesajte 9.8.9.8.9.8.9.8.

1. Všetci spolu sa dnes radujme,

Pána nebies oslavujme,

za milosť, ktorú nám dovolil,

aby sa ten zbor obnovil.

Ježišu, tak ako na kríži,

riešil si s nami prekážky,

srdcia zatvrdnuté otváraš,

lásky svojej včas pridávaš.

2. Len s Tvojou pomocou žijeme

v tomto zbore Ťa slávime,

myslíme na to čo je hore,

chválu vzdáme aj na chóre.

Porozumenia nám pridávaj,

čistotu Písma zachovaj.

Chváľte Ho všetky národnosti

v mene Jeho velebnosti.

3. Zostaň s nami Ježišu Kriste,

zachovaj sviatosti čisté,

nech v tých náukách zostávame,

Slovo vďačne prijímame.

Svieť na cestu to svetlo pravé,

nech vieme čo je nám drahé,

aby sme Boha poslúchali,

raz slávu večnú dostali.

T. Sabovik

**Z milosti Božej**

Mel. Ž. 90: Býval si našim príbytkom 11.11.11.11.10.10.

1. Z milosti Božej Syn nám bol poslaný,

i keď Boh Otec často odmietaný –

tak sa rozhodol, aby nám pomohol.

Syna milého v svete pod kríž zohol.

No ľudia sveta len za proroka

považujú Ho – slabosť odveká.

2. V tajnosti Božstvo dlho neostalo,

učeník Peter takto vyznal smelo:

„Veď Ty si Kristus, Syn Boha živého.“

Spoľahni sa ty vierou len na Neho.

Zošli Ty, Kriste, Ducha Svätého,

nech On osloví váhajúceho.

3. Uvedom si ty, keď svet nechať už máš,

ako svedomie? Hore sa ty chystáš?

V pevnej viere sa na Neho spolieham,

teraz ja už viem, len v Ňom spásu získam.

Pomôž že mi sám Ty Duchu Svätý,

pevnejšie veriť, pridaj mi viery.

4. Od vekov tebe spasenie pripravil

a ty už Jemu si pevne uveril.

Dieťaťom Jeho si sa razom už stal,

navždy si ťa On – v láske – svojím nazval.

Môžeš sa ty teraz len radovať,

On bude ti miesto pripravovať.

5. A raz tam večne v tej nebeskej sláve

pripojíš sa ty ku Jeho oslave.

Budeme všetci Jeho vykúpení

tam z Jeho moci ospravedlnení.

Viera, nádej, nikdy neumiera,

veď Kristus sa za nás prihovára.

T. Sabovik

**Zákon Boží**

Mel. č. 366: Rosu dajte , ó, nebesia 8.7.9.9.

1. Zákon Boží stále platí,

nie je však jednoduchý.

Dal ho Boh pre ľud vyvolený

i pre tých, ktorí sú ako my.

2. Bože, Ty si od počiatku

nás svojou cestou viedol,

skrze prorokov na začiatku

späť do zeme krásnej ho viedol.

3. Ľudu si tak sám nariadil:

„Neži podľa náhody,

zákon tebe som ustanovil,

poznajte ho všetky národy.“

4. Vôľa Tvoja je nám daná.

Tebe buď vždycky chvála,

že nás chceš pre seba zachovať,

pomôž, Bože, ho dodržovať.

5. Lebo všetky pokolenia

majú tie nariadenia.

Daj, nech všetci z Tvojej milosti

budeme žiť s Tebou v radosti.

T. Sabovik

**Zjavil si sa**

Mel. Ž. 46: Boh je sám naše útočište 9.9.8.8.9.9.8.8.

1. Zjavil si sa v Synovi, Bože:

človek to pochopiť nemôže.

Syna si nám na zem poslal,

aby človek tak nádej mal.

V Ňom môžeme byť zachránení,

ak uveríme, i spasení.

Tvoju milosť prijímame,

za všetko Ti ďakujeme.

2. Nádej Tvoju my sme prijali,

ale či sme sa dosť kajali?

Hrivny Tvoje zveľadili

a požehnanie užili.

Vieš, Pane, že každý je slabý,

prosíme, nech nás Tvoj Duch riadi,

nech rozhojňuje poznanie,

že vierou máme zmierenie.

T. Sabovik

**Zostúp na nás Duchu Svätý**

Mel. Ž 134: Vy všetci Bohu slúžiaci 8.8.8.8.

1. Zostúp na nás Duchu Svätý,

spravuj sám naše životy.

Darmi viery nás napĺňaj,

lásky, sily nám pridávaj.

2. Veď si rovný s Otcom, Synom,

nech kráčame v Bohu živom.

Ako tam na apoštolov,

zostúp na nás, svojou mocou.

3. Duchu, Ty nás obživuješ,

v moci Božej nás spravuješ,

milosť, lásku nám daruješ,

strhnúť vlažných povzbudzuješ.

4. Aby oni Ťa prijali,

svedkami sa tiež stavali,

slovo Pravdy už hlásali,

vernými Ti zostávali.

5. Vo viere sa vždy nádejať,

v Duchu mocne už zostávať,

nech z nás padá hriechu kameň,

Trojica, buď s nami, amen.

T. Sabovik